**מבחן באזרחות שכבת י"ב ספטמבר 2024**

1.בשל הצורך לשמור על ריחוק חברתי בעקבות מגפת הקורונה, בתי המשפט קבעו נוהל ,לפיו כל נאשם יוכל להכניס עמו לבית המשפט עורך-דין אחד בלבד. בכיר במערכת השלטונית, הנאשם בפלילים שמשפטו אמור להתחיל בימים הקרובים, ביקש כי השופטים יאשרו לו להכניס לאולם בית המשפט שניים מעורכי דינו. השופטים דחו את הבקשה בנימוק שמשפט זה יתנהל בהתאם לתקנות משרד הבריאות, כפי שמתנהלים כל המשפטים האחרים, למרות מעמדו הבכיר של הנאשם. ארגונים רבים מחו על המשך כהונתו של הנאשם בתפקיד בכיר. לדבריהם, בכוונתם להיאבק בכך משום שלדעתם, מבחינה מוסרית וערכית, אין זה ראוי כי אדם המואשם בפלילים יכהן בתפקיד שלטוני בכיר. ראשי הארגונים הודיעו כי בכוונתם לקיים הפגנת ענק, בה יביעו האזרחים את מחאתם נגד פסיקת בג"ץ על המשך כהונתו של הבכיר

א.ציין והצג את **הזכות** הבאה לידי ביטוי בתשובתם של השופטים. הסבר תשובתך על פי הקטע.

ב. ציין והצג את **הזכות** הבאה לידי ביטוי במחאת האזרחים. הסבר תשובתך על פי הקטע.

2.בעקבות הפסקת הלימודים בחלק מבתי הספר בארץ, בעקבות המצב הביטחוני, החליט משרד החינוך שכל מערכת החינוך תושבת לאלתר. רשויות מקומיות רבים ברחבי הארץ הביעו זעם ותסכול על ההחלטה וטענו שהפסקת הלמידה בבתי ספר שבהם אין סכנה ביטחונית פוגעת בהמשכיות של החינוך אצל הילדים וביכולתם להתגבר על הפערים בלימודים שייווצרו לעומת האחרים עקב המשבר הביטחוני. בעקבות זאת הוחלט להחזיר את הלמידה לכל בתי הספר בארץ.

א. ציין והצג את **סוג הזכויות** שנפגע לטענת המורים, ההורים וראשי הרשויות המקומיות, עקב הפסקת הלמידה מרחוק.

3. קבוצה של בני נוער מתנועות הנוער המעוניינים לקדם מטרות חינוכיות לא מצאו מקום מתאים לפעילות בשעות הפנאי. לאור המצב פנו לעירייה ובקשו סיוע בהקצאת מגרש מתאים לפעילות. העירייה נענתה לבקשתם והקימה עבורם מתחם בסביבת מגורים.

דירים המתגוררים בסמוך למתקן שהוקצה לטובת הפעילות, עתרו לבית משפט בטענה שבעת רכישת הדירות לא נמסר להם שיש כוונה להקים מתחם כזה בשכונתם. לדבריהם, אילו ידעו לא היו רוכשים את הדירות, מכיוון שהפעולות שהפעילות במקום גורמת רעש חזק, ובעקבות זאת נפגע ערך הדירות שלהם. בית המשפט דחה את העתירה

ציין והצג את **הזכות** של הדיירים שנפגעה לטענתם. הסבר תשובתך על פי הקטע.

4. ממשלת ישראל החליטה לפעול כדי למנוע את ההתייבשות של ים המלח, שהוא אתר טבע ותיירות ייחודי בעולם. אחת התוכנית שיזמה הממשלה להשגת יעד זה גובשה יחד עם מדינת ירדן, מפני הגבול בינה לבין מדינת ישראל עובר לאורך ים המלח. לפי התוכנית יועברו מים באמצעות צינור מים סוף, לים המלח.

ציין והצג את **הפנייה בהכרזת העצמאות** שממשלת ישראל מממשת בפעולותיה. הסבר כיצד פניה זו באה לידי ביטוי בקטע.

בהצלחה צוות אזרחות !